Diari Oficial de la Generalitat Valenciana


Sumari del DOGV 5623, del 22-10-2007 (2007/12879)

DECRET 192/2007, de 19 d'octubre, del Consell, pel qual s'acorda el cessament i el nomenament de vocals del Consell d'Administració de l'Entitat Pública de Sanejament d'Aigües Residuals de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5623

Data del DOGV
:   22-10-2007

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2007/12894


Data del document
:   19-10-2007

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Decret

Anàlisi jurídica

 Descriptors 

:   * Entitat Pública de Sanejament d'Aigües Residuals de la Comunitat Valenciana

DECRET 192/2007, de 19 d'octubre, del Consell, pel qual s'acorda el cessament i el nomenament de vocals del Consell d'Administració de l'Entitat Pública de Sanejament d'Aigües Residuals de la Comunitat Valenciana. [2007/12486]  
L'article 7 de l'Estatut de l'Entitat Pública de Sanejament d'Aigües Residuals de la Comunitat Valenciana, aprovat pel Decret 170/1992, de 16 de octubre, del Consell, en la redacció donada pel Decret 116/2004, de 9 de juliol, del Consell, de modificació de l'anterior, estableix que l'òrgan de govern i administració de l'Entitat de Sanejament d'Aigües és el Consell d'Administració i en regula la composició.  
Després de les últimes eleccions municipals i autonòmiques, efectuades el maig del 2007, s'ha format el nou govern autonòmic, com també s'han constituït les corporacions locals, la qual cosa ha comportat la consulta a les distintes administracions perquè ratifiquen els seus representants actuals en el Consell d'Administració o hi designen nous membres.  
El Decret 7/2007, de 28 de juny, del president de la Generalitat, determina les conselleries en què s'organitza l'administració de la Generalitat, entre les quals es troba, dotada de nova configuració, la de Medi Ambient, Aigua, Urbanisme i Habitatge. El Decret 92/2007, de 6 de juliol, del Consell, regula l'estructura orgànica bàsica de la Presidència i de les conselleries de la Generalitat, i el Decret 131/2007, de 27 de juliol, del Consell, va aprovar el Reglament orgànic i funcional de l'esmentada conselleria de Medi Ambient, Aigua, Urbanisme i Habitatge, i adscriu a aquesta conselleria l'Entitat Pública de Sanejament d'Aigües Residuals de la Comunitat Valenciana.   
En l'esmentat article 7 del Decret 170/1992, en la redacció donada pel Decret 116/2004, s'estableix que serà president del Consell d'Administració el conseller competent en matèria d'obres públiques, amb el benentés que, encara que no s'especifica, òbviament es tracta d'obres públiques hidràuliques, i que exercirà la vicepresidència el conseller competent en matèria de medi ambient.  
En el vigent panorama normatiu, la competència en matèria d'obres públiques hidràuliques i la competència en matèria de medi ambient s'han unit en la conselleria de Medi Ambient, Aigua, Urbanisme i Habitatge. Així mateix, la figura del president (conseller competent en matèria d'obres públiques'hidràuliques-) i la del vicepresident (conseller competent en matèria de medi ambient) convergeixen, segons la situació creada després de la formació del nou Consell, en una sola persona.  
D'altra banda, també disposa l'article 17 de la Llei 2/1992, de 26 de març, de la Generalitat, de sanejament de les aigües residuals de la Comunitat Valenciana, en la redacció donada per l'article 37 de la Llei 14/2005, de 23 de desembre, de la Generalitat, que formaran part del Consell d'Administració de l'entitat, un representant de cadascuna de les conselleries següents, a proposta dels consellers respectius: tres de la conselleria competent en matèria d'obres públiques (hidràuliques), un de la conselleria competent en matèria de medi ambient, i un de la conselleria competent en matèria d'economia i hisenda; quatre representants de l'administració local, a proposta de la Federació Valenciana de Municipis i Províncies, i un representant de l'administració de l'Estat, a proposta del delegat del Govern a la Comunitat Valenciana. Els vocals seran nomenats pel Consell.  
S'imposa, per tant, d'adaptar la composició del Consell d'Administració a la nova situació creada després dels canvis organitzatius i estructurals haguts en el Consell.  
Per tot això, a proposta del conseller de Medi Ambient, Aigua, Urbanisme i Habitatge, i amb la deliberació prèvia del Consell, en la reunió del dia 19 d'octubre de 2007,  
DECRETE  
Article 1  
Acordar el cessament dels següents vocals del Consell d'Administració de l'Entitat Pública de Sanejament d'Aigües Residuals de la Comunitat Valenciana, agraint-los els serveis prestats:  
- Pedro Marco Segura, com a representant de la conselleria d'Infraestructures i Transport.  
- Victoriano Sánchez-Barcáiztegui Moltó, com a representant de la conselleria d'Infraestructures i Transport.  
- Gaspar Peral Ribelles, com a representant de la conselleria d'Infraestructures i Transport.  
- Cristina Serrano Mateo, com a representant de l'abans denominada conselleria de Territori i Habitatge.  
Article 2  
Nomenar els següents vocals del Consell d'Administració de la referida entitat pública:  
- M. Ángeles Ureña Guillem, com a representant de la conselleria de Medi Ambient, Aigua, Urbanisme i Habitatge.  
- José María Benlliure Moreno, com a representant de la conselleria de Medi Ambient, Aigua, Urbanisme i Habitatge.  
- M. Ángeles Centeno Centeno, com a representant de la conselleria de Medi Ambient, Aigua, Urbanisme i Habitatge.  
- Cristina Serrano Mateo, com a representant de la conselleria de Medi Ambient, Aigua, Urbanisme i Habitatge.  
Article 3  
Ratificar el nomenament dels següents vocals del Consell d'Administració de la referida entitat pública:  
- Araceli Muñoz Malo, com a representant de la conselleria d'Economia, Hisenda i Ocupació.  
- Manuel Alcalde Sánchez, com a representant de l'administració de l'Estat.  
Per raó del que disposa l'article 7 de l'Estatut de l'Entitat Pública de Sanejament d'Aigües Residuals de la Comunitat Valenciana, aprovat pel Decret 170/1992, de 16 d'octubre, del Consell, en la redacció donada pel Decret 116/2004, de 9 de juliol, del Consell, els nous vocals exerciran les seues funcions pel temps que resta fins a completar el període de quatre anys per al qual van ser nomenats els vocals que vénen a substituir, açò és, fins al 17 de desembre de 2008, sense perjudici que puguen ser nomenats més vegades per períodes de quatre anys, o remoguts en qualsevol moment a proposta de l'administració que representen, i del seu dret a dimitir o renunciar a la seua condició.  
València, 19 d'octubre de 2007  
El president de la Generalitat,  
FRANCISCO CAMPS ORTIZ  
El conseller de Medi Ambient, Aigua, Urbanisme i Habitatge,  
JOSÉ RAMÓN GARCÍA ANTÓN